ai4bharat/Pralekha huggingface dataset:
மத்திய அமைச்சரவை
பினாமி சொத்து பரிமாற்றங்கள் தடுப்புச் சட்டம் 1988-ன்கீழ் நடுவர் ஆணையம் அமைக்கவும், மேல் முறையீட்டு நடுவர் மன்றம் உருவாக்கவும் அமைச்சரவை ஒப்புதல்
பினாமி சொத்து பரிமாற்றங்கள் தடுப்புச் சட்டம் 1988-ன்கீழ் நடுவர் ஆணையம் அமைக்கவும், மேல் முறையீட்டு நடுவர் மன்றம் உருவாக்கவும் பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
சிறப்பு அம்சங்கள்:
- நடுவர் மன்ற ஆணையத்தை அமைப்பதோடு கூடுதலாக மூன்று அமர்வுகள் மற்றும் பினாமி சொத்து பரிமாற்றச் சட்டத்தின்கீழ் மேல் முறையீட்டு நடுவர் மன்றம் அமைப்பது.
- நடுவர் மன்ற ஆணையம், ஆணையத்திற்கான அமர்வுகள், மேல்முறையீட்டு நடுவர் மன்றம் ஆகியவற்றுக்கு அதிகாரிகள் மற்றும் ஊழியர்களை வழங்குவது, வருமானவரித் துறை மற்றும் மத்திய வரிகள் வாரியத்தின் தற்போதுள்ள பதவிகள் மற்றும் நிலைகளுக்கு ஏற்பவே புதிய பதவிகள் இருக்கும்.
- நடுவர் மன்ற ஆணையமும், மேல் முறையீட்டு நடுவர் மன்றமும் தேசிய தலைநகர் தில்லி பிரதேசத்திலிருந்து செயல்படும். நடுவர் மன்ற ஆணையத்தின் அமர்வுகள் கொல்கத்தா, மும்பை, சென்னை ஆகிய இடங்களிலிருந்து செயல்படும். உத்தேச நடுவர்மன்ற ஆணையத்தின் தலைவருடன் கலந்தாலோசித்தபின், இது தொடர்பாக தேவையான அறிவிக்கை வெளியிடப்படும்.
பயன்கள்:
நடுவர் மன்ற ஆணையத்திற்கு பரிந்துரைக்கப்படும் வழக்குகளை நன்கு நிர்வகிக்கவும், இந்த ஆணையத்தின் உத்தரவுக்கு எதிராக தாக்கல் செய்யப்படும் மேல் முறையீடுகளை விரைந்து பைசல் செய்யவும் இந்த ஒப்புதல் பயனளிப்பதாக இருக்கும்.
பினாமி சொத்துகள் பரிமாற்ற தடுப்புச் சட்டத்தின்கீழ் நிர்வாக செயல்பாட்டு ஆய்வின் முதல் கட்டமாக நடுவர் மன்ற ஆணையம் அமைப்பது இருக்கும். பினாமி சொத்துக்கள் பரிமாற்றத் தடுப்புச் சட்டத்தின்கீழ் நடுவர் மன்ற ஆணையம் நிறைவேற்றிய உத்தரவுக்கு எதிராக மேல்நிலை முறையீட்டு நிறுவனம் கூடுதலாக மற்றொரு அமைப்பையும் உருவாக்கிக் கொள்ளலாம்.
ரெயில்வே அமைச்சகம்
12000 குதிரை திறன் சக்தி கொண்ட 100-வது எஞ்சினை இந்திய ரயில்வே இணைத்துக் கொண்டது
மேக் இன் இந்தியா திட்டத்தின் கீழ் இந்த எஞ்சின் தயாரிக்கப்பட்டது
இந்திய ரயில்வேக்கு பெருமை சேர்க்கும் விதமாக, 12000 குதிரை திறன் சக்தி கொண்ட 100-வது 12 பி எஞ்சின் இணைத்துக் கொள்ளப்பட்டது.
60100 என்ற எண்ணுடன் வேக் 12 பி என்று இந்த எஞ்சினுக்கு பெயரிடப்பட்டுள்ளது.
மாதேபுரா எலெக்ட்ரிக் லோகோமோட்டிவ் பிரைவேட் லிமிடெட்டால் இந்த எஞ்சின் தயாரிக்கப்பட்டுள்ளது. ஐஜிபிடி அடிப்படையிலான, அதி நவீன, 3 கட்ட செயல்பாட்டுடன் கூடிய இந்த எஞ்சின், 12,000 குதிரை திறன் சக்தி கொண்டது.
சரக்கு ரயில்களின் வேகம் மற்றும் திறன் மேம்படுவதால், போக்குவரத்து அதிகமுள்ள வழித்தடங்களில் நெரிசலைக் குறைக்க இந்தளவு குதிரை திறனை கொண்ட எஞ்சின்கள் உதவும். 25 டன்கள் வரையிலான சரக்கை ஒரு மணிக்கு 120 கி.மீ வேகத்தில் எடுத்து செல்ல இவற்றால் முடியும். மேக் இன் இந்தியா திட்டத்தின் கீழ் அதிக சக்தி கொண்ட இந்த எஞ்சின்கள் தயாரிக்கப்படுகின்றன.
பிரத்தியேக சரக்கு வழித்தடத்தின் நிலக்கரி ரயில்களின் போக்குவரத்தை இந்த எஞ்சின்கள் திறம்பட மாற்றியமைக்கும். ஜிபிஎஸ் மூலம் இவற்றை கண்காணிக்க முடியும்.
இந்த வகையிலான எஞ்சின்கள் 17 மாநிலங்கள் மற்றும் 2 யூனியன் பிரதேசங்களுக்கு பல்வேறு பொருட்களை எடுத்து சென்று, 4.8 மில்லியன் கிலோமீட்டர்களை இது வரை கடந்துள்ளன.
ரெயில்வே அமைச்சகம்
ரயில்வே மகளிர் நல மத்திய அமைப்பு குடியரசு தினத்தை கொண்டாடியது
சரோஜினி நகரில் உள்ள தனது லிட்டில் கிங்டம் நர்சரி பள்ளியில் 75-வது சுதந்திர தினத்தை 2021 ஆகஸ்ட் 15 அன்று ரயில்வே மகளிர் நல மத்திய அமைப்பு கொண்டாடியது.
நிகழ்ச்சியில் தலைமை விருந்தினராக கலந்துகொண்ட ரயில்வே மகளிர் நல மத்திய அமைப்பின் தலைவர் திருமதி அல்பனா பந்த் சர்மா, தேசியக் கொடியை ஏற்றினார். பின்னர் பள்ளி வளாகத்தில் மரம் நடும் விழா நடைபெற்றது. ரயில்வே மகளிர் நல மத்திய அமைப்பால் நடத்தப்படும் பல்வேறு மையங்களை அவர் பார்வையிட்டார்.
இந்திய ரயில்வே முழுக்க பரவி உள்ள மகளிர் நல அமைப்புகளின் தலைமை அமைப்பாக ரயில்வே மகளிர் நல மத்திய அமைப்பு விளங்குகிறது. தேவையை சார்ந்து பல்வேறு சமூகநல நடவடிக்கைகளின் மூலம் ரயில்வே பணியாளர்கள் மற்றும் அவர்களது குடும்பத்தினரின் நலனுக்காக இந்த அமைப்பு பணியாற்றுகிறது.
இந்திய-சீன போருக்குப் பிறகு 1962-ம் ஆண்டு தனது நடவடிக்கைகளை இந்த அமைப்பு தொடங்கியது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1746446
புவி அறிவியல் அமைச்சகம்
 மேற்கு மத்திய வங்களா விரிகுடா பகுதியில் உம்பன் சூப்பர் புயல் காற்று: மேற்கு வங்கம் மற்றும் வட ஒடிஸா கடலோரப் பகுதிகளுக்கு எச்சரிக்கை - ஆர்இடி செய்தி
புதுடெல்லி, மே 20, 2020: இந்திய வானிலை ஆய்வு துறையின் தேசிய வானிலை முன்னறிவிப்பு மையம் / புயல் எச்சரிக்கை பிரிவின் தற்போதைய  நிலவர அறிக்கையின் படி கீழ் கண்ட தகவல்கள் தெரிவிக்கப்பட்டுள்ளது.
வடமேற்கு வங்களா விரிகுடா கடல் பரப்பில் உருவான உம்பன் என அழைக்கப்படும் சூப்பர் புயல் காற்று இப்போது வடக்கு-வடகிழக்கை நோக்கி நகர்ந்துள்ளது. இதன் வேகம் கடந்த 6 மணி நேரத்தில் மணிக்கு 22 கிலோ மீட்டர் என்றளவில் உள்ளது. இது இப்போது 08.30 மணி வாக்கில் வடமேற்கு வங்களா வி்ரிகுடா பகுதியில் நிலைக் கொண்டுள்ளது. இது 19.8 டிகிரி அட்ச ரேகையிலும் 87.7 டிகிரி கிழக்கு தீர்க்க ரேகையிலும் உள்ளது. இது ஏறக்குறைய பாராதீப்  அருகே 120 கிழக்கு –தென்கிழக்கில் உள்ளது. மேற்கு வங்க மாநிலம் திஹாவுக்கு தெற்கே 200 கிலோ மீட்டர் தொலைவிலும், கேப்புபாரா வுக்கு 360 கிலோ மீட்டர் தொலைவிலும் உள்ளது.
இது வங்களா விரிகுடாவுக்கு வடக்கு-வடகிழக்கு பகுதியை நோக்கி நகரந்து மேற்கு வங்க மற்றும் வங்க தேசத்தின் திஹா  மற்றும் சுந்தர்பன் ஹத்தியா தீவுகள் இன்று மதியம் அல்லது மாலை  கரையை கடக்கும் எனத் தெரிகிறது. அப்போது காற்றின் வேகம் மணிக்கு 155-165 கிலோ மீட்டராக இருக்கும். வேகம் படிப்படியாக அதிகரித்து மணிக்கு 185 கிலோ மீட்டராக உயரலாம். இன்று மதியம் முதல் நிலச்சரிவு முறைகள் தொடங்கும். பின்னர் இது படிப்படியாக வடக்கு-வடகிழக்கில் கொல்கத்தாவை நோக்கி நகர வாய்ப்புள்ளது. டோப்ளர் ரேடார் முறையில்  முறையில் தொடர்ச்சியாக விசாகப்பட்டினம்  பாராதீப்  மற்றும் கோபால்பூர்  ஆகிய இடங்களில் கண்காணிக்கப்பட்டு வருகிறது.
முன்னறிவிப்பு:
அடுத்த 25 மணி நேரத்தில் ஒடிஸாவின் வட கடலோர மாவட்டங்களில் பரவலாக  கன மழை முதல் அதிககன மழைக்கு வாய்ப்புள்ளது. மேற்கு வங்கத்தின் கடலோர பகுதியில் கன மழைக்கு வாய்ப்புள்ளது. மணிக்கு 100-110 கிலோ மீட்டர் வேகத்தில் சூறாவளிக் காற்று வீசக்கூடும்.
ஒடிஸா மற்றும் கடலோர மாவட்ட பகுதிகளில் இது மணிக்கு 125 கிலோ மீட்டர் சூறாவளி காற்று வேகத்தை எட்டவும் கூடும். ஒடிஸா மற்றும் தெற்கு கடலோர மாவட்ட உள்பகுதிகளில் இது மணிக்கு 55-65 கிலோ மீட்டர் வேகத்தில் இருக்கும்.
(Visitor Counter : 135
தொலைதொடர்பு மற்றும் தகவல் தொழில்நுட்ப அமைச்சகம்
தரப்படுத்துதல், திறன், வெளிப்படைத்தன்மை, பொறுப்புடைமையை உறுதிசெய்ய தொலைத்தொடர்புத்துறை வழிகாட்டு நெறிமுறைகளை வெளியிட்டுள்ளது
குறைப்பு சரிபார்த்தல் நடைமுறையை தரப்படுத்துதல், திறன், வெளிப்படைத்தன்மை, பொறுப்புடைமையை உறுதிசெய்ய வழிகாட்டு நெறிமுறைகளை தொடர்பு அமைச்சகத்தின் தொலைத்தொடர்புத்துறை வெளியிட்டுள்ளது. இதன் மூலம் ஒட்டுமொத்த உரிமகட்டணம், அலைக்கற்றை பயன்பாடு, மதிப்பீட்டு நடைமுறை கட்டணம் ஆகியவற்றை நிர்ணயிக்க வசதியாக இருக்கும். தொலைத்தொடர்புத்துறையின் கள அலுவலகங்கள் 2006-07 முதல், வழிகாட்டு நெறிமுறைகளுக்கு ஏற்ப சரிபார்த்தல் பணிகளை மேற்கொண்டு வருகிறது.
திறன் மற்றும் கழிவு கேட்புகளை உரிய நேரத்திற்குள் மேற்கொள்வது, சரிபார்த்தல் அதிகாரிகளின் நிலைத்தன்மை மற்றும் சீரான நிலையை பராமரித்தல், வெளிப்படைத்தன்மை மற்றும் பொறுப்புடைமை உள்ளிட்டவை இந்த வழிகாட்டு நெறிமுறைகளின் நோக்கமாகும்.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1824198
பாதுகாப்பு அமைச்சகம்
பிரான்ஸ் நாட்டில் நிமஸ் நடத்திய சாகச விளையாட்டுப் பயணத்தில் பங்கேற்ற, இந்தியாவின் முதலாவது பல-பரிமாணக் குழுவை பாதுகாப்புத்துறை அமைச்சர் திரு.ராஜ்நாத் சிங், வரவேற்றார்
தேசிய மலையேற்ற மற்றும் அதனைச் சார்ந்த விபளையாட்டுப் பயிற்சி நிறுவனம்  பிரான்ஸ் நாட்டில் நடத்திய, சாகச விளையாட்டுப் பயணத்தில் பங்கேற்றுத் திரும்பிய, இந்தியாவின் முதலாவது பல-பரிமாணக் குழுவை பாதுகாப்புத்துறை அமைச்சர் திரு.ராஜ்நாத் சிங், ஜனவரி 07, 2022 அன்று வரவேற்றார். இந்தப் பயணம், நவம்பர் 2021-ல் நடத்தப்பட்டு, அதில் ராணுவ வீரர்கள் எட்டு பேரும், அருணாச்சலபிரதேச இளைஞர்கள் நான்குபேர் உட்பட 12பேர்அடங்கிய குழு, நிமஸ் இயக்குனர் கர்னல் சர்பராஸ் சிங் தலைமையில் பங்கேற்றது.
குழுவில் இடம்பெற்று புதுதில்லியில் தங்கியிருந்த சில உறுப்பினர்களுடன் திரு.ராஜ்நாத் சிங் கலந்துரையாடினார். இந்தக் குழுவினருக்கு பாராட்டுச் சான்றிதழ்களை வழங்கிய அமைச்சர், உறுப்பினர்கள் யாருக்கும் காயம் ஏற்படாமல் பயணத்தை நிறைவு செய்ததற்காக பாராட்டும் தெரிவித்தார்.
இந்தக் குழுவினர், ஆல்ப்ஸ் மலைத்தொடரில், பிரான்ஸ், சுவிட்சர்லாந்து மற்றும் இத்தாலி நாடுகளில், 250 கிலோமீட்டருக்கும் அதிக தொலைவுக்கு, குளிர்கால மலையேற்றத்தில் ஈடுபட்டனர். அதன் தொடர்ச்சியாக, ஆல்ப்ஸ் மலைத் தொடரிலிருந்து இங்கிலீஷ் கால்வாய் வரை 975 கிலோமீட்டர் தொலைவுக்கு உடலை நடுங்கவைக்கும் குளிரில், சராசரியாக, ஒரு நாளைக்கு 09-10மணி நேரம் என்ற அளவிற்கு சைக்கிள் ஓட்டும் பயணத்தையும் மேற்கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்- https://www.pib.gov.in/PressReleasePage.aspx?PRID=1788285
நுகர்வோர் நலன், உணவு மற்றும் பொது விநியோகம் அமைச்சகம்
விவசாயிகளுக்கு குறைந்த வட்டியில் கடன் வழங்க வகை செய்யும் புரிந்துணர்வு ஒப்பந்தம் தேசிய கிடங்குகள் மேம்பாட்டு ஒழுங்குமுறை ஆணையத்திற்கும் பாரத ஸ்டேட் வங்கிக்கும் இடையே கையெழுத்து
விவசாயிகளுக்கு குறைந்த வட்டியில் கடன் வழங்குவது தொடர்பாக தேசிய கிடங்குகள் மேம்பாட்டு ஒழுங்குமுறை ஆணையத்திற்கும் பாரத ஸ்டேட் வங்கிக்கும் இடையே புரிந்துணர்வு ஒப்பந்தம் கையெழுத்தாகியுள்ளது.
மின்னணு மாற்றத்தக்க கிடங்கு ரசீதுக்கு  ஈடான, பிரத்யேக நிதியத்திற்குரிய உற்பத்தி சந்தைப்படுத்துதல் கடன் என்றழைக்கப்படும் புதிய வகை கடன் தொடர்பாக விழிப்புணர்வை அதிகரிப்பதை நோக்கமாகக் கொண்டு இந்தப் புரிந்துணர்வு ஒப்பந்தம் கையெழுத்தாகி உள்ளது. இந்தக் கடன் நடைமுறையில், செயல்பாட்டுக் கட்டணங்களோ, கூடுதல் பிணையங்களோ இருக்காது என்பதுடன் இந்தக் கடன்கள் குறைந்த வட்டி விகிதத்தில் வழங்கப்படுகின்றன. இந்த புரிந்துணர்வு ஒப்பந்தம், விவசாயக் கடன்கள் தொடர்பான உறுதியை அதிகரிப்பதுடன்ஈ விவசாய டெபாசிட்தாரர்களுக்கு இவற்றின் பலன்களை எடுத்துரைப்பதையும் நோக்கமாகக் கொண்டுள்ளது.
இந்த நிகழ்ச்சியின் போது கிராமப்புற கடன்களை அதிகரிப்பதற்கு கிடங்கு ரசீதுகளைப் பயன்படுத்தும் அறுவடைக்குப் பிந்தைய கடன் வசதிகளின் முக்கியத்துவம் குறித்து விவாதிக்கப்பட்டது. இத்துறையில் கடன் வழங்கும் நிறுவனங்கள் சந்திக்கும் சிக்கல்களை வங்கி பிரதிநிதிகள் சுட்டிக்காட்டினர். சம்பந்தப்பட்ட அனைத்துத் தரப்பினர் மத்தியிலும் நம்பிக்கையை மேம்படுத்த முழுமையான ஒழுங்குமுறை ஆதரவு வழங்கப்படும் என கிடங்கு மேம்பாட்டு ஒழுங்குமுறை ஆணையம் உறுதி அளித்தது.
---
SMB/PLM/KPG/KRS
(Visitor Counter : 113
எஃகுத்துறை அமைச்சகம்
பேச்சுப் போட்டியின் வாயிலாக விடுதலையின் அம்ருத் மஹோத்ஸவக் கொண்டாட்டம்: இந்திய எஃகு ஆணையகத்தின் விஸ்வேஸ்வரய்யா இரும்பு மற்றும் எஃகு ஆலை ஏற்பாடு
விடுதலையின் அம்ருத் மஹோத்ஸவத்தை முன்னிட்டு மத்திய எஃகு அமைச்சகத்தின் கீழ் இயங்கும் இந்திய எஃகு ஆணையகத்தின் ஒரு பிரிவான விஸ்வேஸ்வரய்யா இரும்பு மற்றும் எஃகு ஆலை, பத்ராவதியின் உயர்நிலைப் பள்ளி மாணவர்களுக்கு, “இந்திய சுதந்திரத்தின் 75-வது ஆண்டு: என்னை பொறுத்தவரை சுதந்திரம் என்றால் என்ன?” என்ற தலைப்பில் ஆங்கில பேச்சுப் போட்டியை நடத்தியது. 15 பள்ளிகளைச் சேர்ந்த 27 மாணவர்கள் இதில் கலந்து கொண்டனர்.
விஸ்வேஸ்வரய்யா இரும்பு மற்றும் எஃகு ஆலையும் எஸ்ஏவி நிறுவனங்களின் குழுமமும் இணைந்து ஏற்பாடு செய்திருந்த இந்த நிகழ்ச்சியை ஆலையின் தலைமை பொது மேலாளர்  திரு கே எஸ் சுரேஷ், பொது மேலாளர் , திரு பி.பி. சக்கரவர்த்தி, எஸ்ஏவி ஆங்கில மேல்நிலைப் பள்ளியின் முதல்வர் திரு பி.என். கிரிஷ் ஆகியோர் தொடங்கி வைத்தனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1756178
------
(Visitor Counter : 229
பிரதமர் அலுவலகம்
மக்களவை உறுப்பினர் பள்ளி துர்கா பிரசாத் ராவ் காரு மறைவுக்கு பிரதமர் இரங்கல்
பிரதமர் திரு.நரேந்திர மோடி, மக்களவை உறுப்பினர் பள்ளி துர்கா பிரசாத் ராவ் காரு மறைவுக்கு இரங்கல் தெரிவித்துள்ளார்.
“மக்களவை உறுப்பினர் பள்ளி துர்கா பிரசாத் ராவ் மறைவினால் சோகமடைந்தேன். ஆந்திரப்பிரதேச மாநிலத்தின் முன்னேற்றத்திற்காக சிறப்பான பங்களிப்பு செய்த, அனுபவம் வாய்ந்த தலைவர் அவர். இந்த சோகமான நேரத்தில் எனது எண்ணங்கள் அவரது குடும்பத்தாருடனும், நலம் விரும்பிகளுடனும் இருக்கின்றன. ஓம் சாந்தி” என்று பிரதமர் கூறியுள்ளார்.
அறிவியல் மற்றும் தொழில்நுட்பத்துறை
ஆராய்ச்சி மேம்பாட்டின் அடிப்படையில் தொழில்நுட்பத் தீர்வுகள் மற்றும் பொருட்களை அளிப்பதுடன், கோவிட்-19 பாதிப்பின் தாக்கத்தைக் குறைக்க கை கிருமிநாசினிகள், சோப்புகள் மற்றும் கிருமி நீக்கப் பொருள்களை அளிப்பதன் மூலம் அறிவியல் தொழிலக ஆராய்ச்சிக் குழுமம் உடனடி நிவாரணங்களை அளித்துள்ளது
சார்ஸ்-சி.ஓ.வி.-2 வைரஸ் தாக்குதலுக்கு எதிராக முக்கிய தற்காப்புக் கவசமாக கழிவுகள் அகற்றம் மற்றும் உடல் ஆரோக்கியம் இருக்கும் என்பதைக் கருத்தில் கொண்டு, பாதுகாப்பான, ரசாயனம் அல்லாத, ஆல்கஹால் அடிப்படையிலான சிறந்த செயலாற்றல் மிக்க கை கிருமிநாசினிகள் மற்றும் கிருமி நீக்கப் பொருள்களை உலக சுகாதார நிறுவனத்தின்  வழிகாட்டுதல்களுக்கு ஏற்ப உடனடியாகத் தயாரிப்பதில் அறிவியல் தொழிலக ஆராய்ச்சிக் குழுமம் , முனைப்பு காட்டியுள்ளது.
நாட்டின் பல பகுதிகளில் உள்ள அறிவியல் தொழிலக ஆராய்ச்சிக் குழும ஆய்வகங்கள் இதற்கு நல்ல தீர்வைக் கொடுக்க முன்வந்துள்ளன.
(- சி.எஸ்.ஐ.ஆர். ஆய்வகங்களில் இதுவரை சுமார் 50 ஆயிரம் லிட்டர்கள் அளவுக்கு கை கிருமிநாசினிகள் மற்றும் கிருமிநீக்கப் பொருள்கள் உற்பத்தி செய்து பல்வேறு தரப்புகளைச் சேர்ந்த ஒரு லட்சத்துக்கும் மேற்பட்ட மக்களுக்கு வழங்கப்பட்டுள்ளது.
- காவல் துறை, மாநகராட்சிகள், மின்சாரத் துறையினர், மருத்துவக் கல்லூரிகள், மருத்துவமனைகள், பஞ்சாயத்துகள், வங்கிகள் மற்றும் பிற துறையினருக்கு கிருமிநாசினிகள் மற்றும் கிருமிநீக்கப் பொருள்களை வழங்குவதற்கு உள்ளூர்ப்பகுதி நிர்வாகத்தினருடன் இந்த ஆய்வகங்கள் தொடர்பை ஏற்படுத்திக் கொண்டுள்ளன.
- நாட்டின் தென்பகுதியில் அறிவியல் தொழிலக ஆராய்ச்சிக் குழுமம் – இந்திய வேதியியல் தொழில்நுட்ப நிறுவனம், ஹைதராபாத்  மூலம் ஆல்கஹால் அடிப்படையிலான கை கிருமிநாசினி ஜெல் தயாரிப்புக்கு தரநிலை உருவாக்கப்பட்டு, 800 லிட்டர் ஜெல் தயாரித்து தெலங்கானா காவல் துறை மற்றும் பெருநகர ஹைதராபாத் மாநகராட்சித் தொழிலாளர்களுக்கு வழங்கப்பட்டுள்ளது. மேலும் சென்னையில் உள்ள அறிவியல் தொழிலக ஆராய்ச்சிக் குழுமம் – மத்திய தோல் ஆராய்ச்சி நிறுவனம் , காரைக்குடியில் உள்ள அறிவியல் தொழிலக ஆராய்ச்சிக் குழுமம் – மத்திய மின் வேதியியல் ஆராய்ச்சி நிறுவனம். ஆகியவை மாவட்ட நிர்வாகம், மாநகராட்சி, மருத்துவக் கல்லூரிகள், காவல் நிலையங்கள் மற்றும் பஞ்சாயத்துகளுக்கு நூற்றுக்கணக்கான லிட்டர் அளவுக்கு கிருமிநாசினிகளை வழங்கியுள்ளன.
வணிகம் மற்றும் தொழில்துறை அமைச்சகம்
13வது இந்தியா-அமெரிக்க வர்த்தகக் கொள்கை மன்றக் கூட்டத்தில் பங்கேற்க, மத்திய அமைச்சர் திரு பியூஷ் கோயல் 9-11 ஜனவரி 2023 வரை நியூயார்க் மற்றும் வாஷிங்டன் டி.சி. அரசுமுறைப் பயணம்
மத்திய வர்த்தகம் மற்றும் தொழில்துறை அமைச்சர் திரு பியூஷ் கோயல், இந்தியா - அமெரிக்க வர்த்தகக் கொள்கை மன்றக் கூட்டத்தில் பங்கேற்பதற்காக 9-11 ஜனவரி 2023 வரை நியூயார்க் மற்றும் வாஷிங்டன் டி.சி.க்கு அரசுமுறைப் பயணம் மேற்கொள்கிறார்.
பயணத்தின் முதல் கட்டமாக, அமைச்சர் பிரபல பன்னாட்டு நிறுவனங்களின் தலைமை நிர்வாக அதிகாரிகளுடன் சந்திப்பு, சமூக நிகழ்வில் பங்கேற்பு, வர்த்தகக் குழுத் தலைவர்களுடன் வட்டமேசைக் கூட்டங்களில் உரை மற்றும் நியூயார்க்கில் உள்ள தொழில்துறை நிறுவனங்களுக்கு வருகை போன்ற பல்வேறு நிகழ்வுகளில் கலந்து கொள்கிறார்.
ஜனவரி 11, 2023 அன்று வாஷிங்டன் டிசியில் நடைபெறும் 13வது வர்த்தகக் கொள்கை மன்றக் கூட்டத்தில் அவர் கலந்து கொள்கிறார். பிரதிநிதிகள் அளவிலான பேச்சுவார்த்தைகளுக்கு முன் அவர் அமெரிக்க வர்த்தகக் கொள்கை மன்ற பிரதிநிதித்துவத்தின் தூதர் கேத்தரின் டையை சந்தித்துப் பேசுகிறார்.
12வது வர்த்தகக் கொள்கை மன்ற அமைச்சர்கள் அளவிலான கூட்டம் 23 நவம்பர் 2021 அன்று புதுதில்லியில் நான்கு வருட இடைவெளிக்குப் பிறகு நடைபெற்றது. வர்த்தகக் கொள்கை மன்றம் என்பது வர்த்தகத் துறையில் இரு நாடுகளுக்கு இடையிலான வர்த்தக மற்றும் முதலீட்டு தொடர்பான உறவுகளை மேலும் மேம்படுத்தும் ஒரு தளமாகும். இந்த முக்கியத்துவம் வாய்ந்த கூட்டத்தை இரு நாடுகளும் கலந்து கொள்ளும்போது, வர்த்தக விவகாரங்களில் முன்னேற்றம் ஏற்படும் என்ற நம்பிக்கை உள்ளன.
வர்த்தகக் கொள்கை மன்றத்துக்கு இந்தியத் தரப்பில் இருந்து மத்திய வர்த்தகம் மற்றும் தொழில்துறை அமைச்சரும், அமெரிக்கத் தரப்பில் வர்த்தகக் கொள்கை மன்ற பிரதிநிதித்துவத்தின் தூதர் ஆகியோர் தலைமை வகிக்கின்றனர்.
வாஷிங்டன் டிசியில், அவர் அமெரிக்க வர்த்தக செயலாளர் ஜினா ரைமொண்டோவுடன் இருதரப்பு பேச்சு வார்த்தை நடத்துகிறார். தொழில்துறையின் சில முக்கிய தலைவர்களையும் அவர் சந்தித்து பேசுகிறார். .
பல்வேறு முக்கிய நிழ்வுகளில் இந்தியா மற்றும் அமெரிக்கா இணைந்து செயல்படுவதை வழக்கமாகக் கொண்டுள்ளது குறிப்பிடத்தக்கது. இந்தியா-இஸ்ரேல்/ ஐக்கிய அரபு நாடுகள்-அமெரிக்கா மற்றும் இந்தோ-பசிபிக் பொருளாதாரக் கட்டமைப்பு போன்றவற்றில் இரு நாடுகளுக்கும் இடையே ஒருங்கிணைந்த பார்வை இருக்கிறது. இந்தபயணங்களின் மூலம் இரு நாடுகளுக்கும் இடையிலான பன்முக உறவுகள் மேலும் வலுவடையும் என்று எதிர்பார்க்கப்படுகிறது.
மனித வள மேம்பாட்டு அமைச்சகம்
பொதுத் தேர்வுகள் குறித்து மாணவர்கள், ஆசிரியர்கள் மற்றும் பங்குதாரர்களுடன் மத்திய கல்வி அமைச்சர் உரையாடல்
பொதுத் தேர்வுகள் குறித்து மாணவர்கள், ஆசிரியர்கள் மற்றும் பங்குதாரர்களுடன் மத்திய கல்வி அமைச்சர் திரு ரமேஷ் பொக்ரியால் நிஷாங்க் இன்று உரையாடினார்.
கொவிட் காரணமாக மாணவர்களின் ஆரோக்கியம் மற்றும் பாதுகாப்பை கருத்தில் கொண்டு 12-ம் வகுப்பு சிபிஎஸ்ஈ பொதுத் தேர்வுகளை ரத்து செய்ய முடிவெடுத்ததற்காக பிரதமர் திரு நரேந்திர மோடிக்கு திரு பொக்ரியால் நன்றி தெரிவித்தார்.
12-ம் வகுப்பு பொதுத் தேர்வு மதிப்பீட்டுக்கான விரிவான வழிகாட்டுதல்களை சிபிஎஸ்ஈ ஏற்கனவே வெளியிட்டுள்ளதாக திரு பொக்ரியால் தெரிவித்தார். மதிப்பீட்டில் திருப்தி அடையாத மாணவர்களுக்காக ஆகஸ்டில் நிலைமை சீரடைந்தவுடன் தேர்வெழுதும் வாய்ப்பு வழங்கப்படும் என்று அவர் உறுதியளித்தார்.
மாணவர்களின் பாதுகாப்பு, ஆரோக்கியம் மற்றும் எதிர்காலம் அரசின் முக்கிய முன்னுரிமைகள் என்று அமைச்சர் உறுதியளித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1730348
பிரதமர் அலுவலகம்
லோக்நாயக் ஜெயபிரகாஷ் நாராயணின் பிறந்தநாளையொட்டி பிரதமர் மரியாதை
லோக்நாயக் ஜெயபிரகாஷ் நாராயணின் பிறந்தநாளையொட்டி பிரதமர் திரு நரேந்திர மோடி அவருக்கு மரியாதை செலுத்தியுள்ளார்.
பிரதமர் வெளியிட்டுள்ள டுவிட்டர் பதிவில் கூறியிருப்பதாவது;
"லோக்நாயக் ஜே.பி.யின் பிறந்தநாளில் அவருக்கு எனது வணக்கம். இந்தியாவுக்கான அவரது பங்களிப்பு ஈடு இணையற்றது. தேசத்தைக் கட்டியெழுப்புவதற்காக லட்சக்கணக்கான மக்களுக்கு அவர் தூண்டுகோலாக இருந்து ஊக்குவித்தார். ஜனநாயக லட்சியங்களின் முன்னோடியாக அவர் எப்போதும் நினைவுகூரப்படுவார்."
பிரதமர் அலுவலகம்
நவ்ரோசை முன்னிட்டு நாட்டு மக்களுக்கு பிரதமர் வாழ்த்து
நவ்ரோசை முன்னிட்டு நாட்டு மக்களுக்கு பிரதமர் திரு.நரேந்திர மோடி வாழ்த்துத் தெரிவித்துள்ளார்.
பிரதமர் விடுத்துள்ள வாழ்த்துச் செய்தியில், “நவ்ரோஸ் வாழ்த்துக்கள்! வரும் ஆண்டு மகிழ்ச்சியும், வளமும் நிறைந்ததாக அமையப் பிரார்த்திக்கிறேன். அனைவரும் ஆரோக்கியத்துடன் வாழவும், அவர்களது விருப்பங்கள் நிறைவேறிடவும் எனது வாழ்த்துக்கள்”, என்று குறிப்பிட்டுள்ளார்.
|
|
நவ்ரோஸ் வாழ்த்துக்கள்!
வரும் ஆண்டு மகிழ்ச்சியும், வளமும் நிறைந்ததாக அமையப் பிரார்த்திக்கிறேன்.
அனைவரும் ஆரோக்கியத்துடன் வாழவும், அவர்களது விருப்பங்கள் நிறைவேறிடவும் எனது வாழ்த்துக்கள்.
-நரேந்திர மோடி  மார்ச் 20, 2020.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
கால்நடை வளர்க்கும் இளையோரின் தேசிய மாநாடு குஜராத்தில் நடைபெற்றது
கால்நடை வளர்க்கும் இளையோரின் தேசிய மாநாட்டிற்காக 16 மாநிலங்களில் இருந்து குஜராத் மாநிலம் புஜ் நகரில் இளைஞர்கள் திரண்டனர். தங்களின் விருப்பங்கள், சவால்கள், கொள்கை வகுப்பதற்குத் தேவையான விஷயங்கள் பற்றி அரசுடன் விவாதிப்பதற்கு இந்த மாநாடு நடைபெற்றது. சஹ்ஜீவன் எனும் கால்நடை வளர்ப்புக்கான மையம் இதற்கு ஏற்பாடு செய்தது மிகவும் பொருத்தமானது. ஒட்டகப் பால் கொள்முதல், கால்நடை வளர்ப்போர்க்கு அங்கீகாரம், கால்நடை வளர்ப்போர்க்குப் பாதுகாப்பு, சமூக நிறுவனங்கள் மூலம் கைவினைப் பாலாடைக்கட்டி தயாரிப்பு போன்ற விஷயங்கள் இதில் விவாதிக்கப்பட்டன.
மத்திய மீன்வளம், கால்நடை பராமரிப்பு மற்றும் பால்வளத் துறை அமைச்சர் திரு பர்ஷோத்தம் ரூபாலா விவாதத்தைத் தொடங்கிவைத்தார். கால்நடை உற்பத்தி முறையில் விரிவான அக்கறையுடன் கீழ்க்காணும் முன்முயற்சிகள் மேற்கொள்ளப்பட்டன.
தேசிய கால்நடைகள் கணக்கெடுப்பின் பகுதியாக கால்நடை வளர்ப்போர் கணக்கெடுப்பை இணைப்பது;
பிரச்சனைகள் மீது கவனம் செலுத்த மத்திய மீன்வளம், கால்நடை பராமரிப்பு மற்றும் பால்வள அமைச்சகத்திற்குள் கால்நடை வளர்ப்போர் பிரிவு ஒன்றை உருவாக்குதல்;
தேசிய கால்நடை இயக்கத்திற்குள் விரிவான கால்நடை உற்பத்தி முறை தொடர்பான திட்டங்கள் மற்றும் நிகழ்ச்சி நிரலை இணைப்பதற்குத் தொடக்க முயற்சி;
வெப்பநிலையுடன் தொடர்புடைய அழுகும் பொருட்கள் போக்குவரத்திலும், இருப்பு வைத்தலிலும் கம்பளியைப் பயன்படுத்துதல்;
உள்நாட்டுக் கம்பளிக்கு தேசிய இயக்கம், பசுமாடு அல்லாத  கால்நடைகளின் பாலினை சந்தைப்படுத்துவதற்கு நிறுவன தளங்களை உருவாக்குதல்; கால்நடை வளர்க்கும் மக்களுக்கு அடையாளம் வழங்குதல், வணிகம் செய்வதை எளிதாக்குதல்.
இந்த மாநாட்டில் கால்நடை பராமரிப்பு ஆணையர் டாக்டர் அபிஜித் மித்ரா, இணை ஆணையர் டாக்டர் சஜித் தத்தா, உதவி ஆணையர் டாக்டர் தேபலினா தத்தா, அமைச்சகத்தின் புள்ளிவிவர ஆலோசகர் திரு சுமேத் நக்ராரே உள்ளிட்டோர் கலந்துகொண்டனர்.
முழுமையான அணுகுமுறை கண்ணோட்டத்திற்காகவும், சாத்தியமான ஒத்துழைப்பை ஏற்படுத்துவதற்காகவும் ஒட்டகத்திற்கான தேசிய ஆராய்ச்சி மையம், வேளாண் கொள்கை மற்றும் ஆராய்ச்சிக்கான தேசிய நிறுவனம், மத்திய கம்பளி மேம்பாட்டு வாரியம் போன்றவற்றின்
வல்லுனர்களும் இந்த மாநாட்டில் கலந்துகொண்டனர்.
PIB Headquarters
தமிழ்நாட்டில் பொருளாதார மற்றும் முதலீட்டு வாய்ப்புகள் பற்றிய கருத்தரங்கு
தமிழ்நாட்டில் பொருளாதார மற்றும் முதலீட்டு வாய்ப்புகள் பற்றிய கருத்தரங்கு சென்னையில் 2020 பிப்ரவரி 21-22 தேதிகளில் நடைபெறவுள்ளது.
வெளியுறவு அமைச்சகமும், தமிழ்நாடு அரசும் இணைந்து இதற்கு
ஏற்பாடு செய்துள்ளது.
21-2-2020 காலை 10 மணிக்கு இந்தக் கருத்தரங்கை முதலமைச்சர் திரு எடப்பாடி பழனிசாமி தொடங்கிவைத்து உரையாற்றுவார்.
இதில், 50-க்கும் அதிகமான வெளிநாட்டு தூதரக அதிகாரிகளும், மூத்த அரசு அதிகாரிகளும் கலந்துகொள்வார்கள் என்று எதிர்பார்க்கப்படுகிறது.
மத்திய அமைச்சரவை
தேசிய சணல் உற்பத்தியாளர்கள் நிறுவனம் மற்றும் அதன் துணை நிறுவனமான பேர்ட்ஸ் சணல் மற்றும் ஏற்றுமதி நிறுவனத்தை மூட மத்திய அமைச்சரவை ஒப்புதல்
தேசிய சணல் உற்பத்தியாளர்கள் நிறுவனம் மற்றும் அதன் துணை நிறுவனமான பேர்ட்ஸ் சணல் மற்றும் ஏற்றுமதி நிறுவனத்தை மூட பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
பலன்கள்:
நலிவடைந்துள்ள இந்த இரு மத்திய பொதுத்துறை நிறுவனங்களின் தொடர் செயல்பாடுகளுக்காக செலவிடப்படும் தொகை குறைவதால் அரசுக் கருவூலம் பயன்பெறும். நஷ்டத்தில் இயங்கும் நிறுவனங்களை மூடுவதென்ற முன்மொழிவு, அவற்றின் மதிப்புமிக்க சொத்துக்களை ஆக்கப்பூர்வமான பயன்பாட்டிற்கோ அல்லது வளர்ச்சித் திட்டங்களுக்கு நிதி வளங்களை உருவாக்கவோ பயன்படும்.
சமூகத்தின் ஒட்டுமொத்த வளர்ச்சிக்காக இந்த இரு பொதுத் துறை நிறுவனங்களின் நிலங்களும் பொதுப் பயன்பாட்டிற்கோ அல்லது பிற அரசுப் பயன்பாட்டிற்கோ அளிக்கப்படும்.
குடியரசுத் துணைத் தலைவர் செயலகம்
கொரோனா வைரஸ் தாக்குதலுக்கு எதிரான நடவடிக்கையில் இந்தியாவின் வெற்றி உலகிற்கான வழிகாட்டி என குடியரசு துணைத் தலைவர் பாராட்டு
130 கோடி மக்கள் தொகை கொண்ட பெரிய நாட்டில் கொரோனா வைரஸ் பரவலைத் தடுப்பதற்கு, நாடு முழுவதிலுமான முடக்கநிலையின் முதலாவது வாரத்தை வெற்றிகரமாக அமலாக்கம் செய்ததில் மத்திய மாநில அரசுகளின் முயற்சிகள், மக்களின் உறுதி, ஆதரவு மற்றும் ஒத்துழைப்புக்கு இந்தியக் குடியரசு துணைத் தலைவரும் மாநிலங்களவைத் தலைவருமான திரு. எம். வெங்கய்ய நாயுடு பாராட்டு தெரிவித்துள்ளார்.
முடக்கநிலை காலத்தின் முதலாவது வார நிகழ்வுகளைத் தொகுத்து அளித்துள்ள குடியரசு துணைத் தலைவர், சமூக இடைவெளியைப் பராமரிக்க மளிகைக் கடைகள், காய்கறி மார்க்கெட்களுக்கு வெளியே வரையப்பட்டுள்ள வட்டங்கள், கட்டங்கள், கோடுகள் ஆகியவை பற்றியும், முடக்கநிலை அமலில் அரசு நிர்வாகம் தீவிரமாக இருப்பது பற்றியும், ரயில் பெட்டிகளை தனிமைப்படுத்தல் வார்டுகளாக ரயில்வே நிர்வாகம் மாற்றிய வேகம் பற்றியும், மருத்துவப் பரிசோதனை உபகரணங்கள் மற்றும் வென்டிலேட்டர்களை சில விஞ்ஞானிகள் மற்றும் நிறுவனங்கள் வேகமாக உருவாக்கியது ஆகியவை, இந்த வைரஸ் தாக்குதலால் ஏற்பட்டுள்ள சவாலுக்கு எதிரான இந்தியாவின் நடவடிக்கைகளுக்கு உலக அளவில் பாராட்டுதல்களைப் பெற்றுள்ளன. மற்றவர்களுக்கு வழிகாட்டியாக இந்தியா அமைந்துள்ளது என்று அவர் பாராட்டு தெரிவித்தார்.
முன் எப்போதும் இல்லாத, பெருமளவிலான சமூக மற்றும் இயல்பு வாழ்க்கை முடக்கநிலை நாடு முழுக்க அமல் செய்யப்பட்டுள்ள நிலையில், குடிபெயர்ந்த தொழிலாளர்கள், அறுவடை பருவத்தில் உள்ள விவசாயிகள் போன்றவர்களுக்கு சில பிரச்சினைகள் ஏற்பட வாய்ப்பு உள்ளது என்று கூறியுள்ள அவர், இதுபோன்ற பிரச்சினைகளுக்கு மத்திய, மாநில அரசுகள் தீர்வு காணும் என்று நம்பிக்கை தெரிவித்தார். முதலாவது வார காலத்தில் அத்தியாவசியப் பொருள்கள் தொடர்ந்து கிடைப்பது குறித்து அவர் திருப்தி தெரிவித்துள்ளார். முடக்கநிலை காலத்தின் அடுத்த இரண்டு வாரங்கள், கொரோனா வைரஸ் பரவுதலைத் தடுப்பதில் மிக முக்கியமானதாக இருக்கும் என்று அவர் குறிப்பிட்டுள்ளார். எனவே தற்போதைய முயற்சிகளுக்கு, இன்னும் தீவிரமான உறுதிப்பாட்டுடன் ஒத்துழைப்பு தர வேண்டும் என்று மக்களுக்கு அவர் வேண்டுகோள் விடுத்துள்ளார்.
நமது மக்கள் தொகை அளவையும், சுகாதாரக் கட்டமைப்பு வசதிகளையும் கருத்தில் கொண்டு பார்க்கும்போது கொரோனா வைரஸ் தாக்குதலுக்கு எதிரான இந்தியாவின் நடவடிக்கைகள் உலக அளவில் முக்கியமான வழிகாட்டியாக அமைந்துள்ளது என்று அவர் தெரிவித்துள்ளார். பல நாடுகளில் சுகாதாரம் மற்றும் சொத்துகளை அழித்துவிட்ட இந்த உயிர்க்கொல்லி வைரஸ் தாக்குதலுக்கு எதிரான இந்தியாவின் நடவடிக்கைகள் முன்னுதாரணமாக இருப்பதாக அவர் குறிப்பிட்டுள்ளார். சக மனிதர்கள் குறித்து இந்தியர்களுக்கு சில பொறுப்புணர்வுகள் இருப்பதாக வலியுறுத்திய அவர், தர்மத்தின் வழி நடக்கும் அவர்கள், உலகளவில் நெருக்கடியான இந்த காலக்கட்டத்தில் கூட்டாக சேர்ந்து செயல்படுவார்கள் என்று தெரிவித்துள்ளார்.
(Visitor Counter : 117